### | | | | --- | --- | | | | | --- | | **Byråd** 27. november 2018 Sagsnr. 710-2018-42003 Dok.nr. 710-2018-432099 Sagsbehandler DPMAS | | 178.                Valg af medlemmer til Beboerklagenævnet i [adresse] 2019 - 2022 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Almenlejeloven |

###

**SAGENS INDHOLD**

[adresse] skal efter Almenlejelovens § 96 nedsætte
et Beboerklagenævn. Beboerklagenævnet behandler klager fra henholdsvis lejere
og ejere af almene boliger i boligselskaber.

Beboerklagenævnet består af en juridisk uddannet formand,
der beskikkes af direktøren for Statsforvaltningen efter indstilling fra
Byrådet. De to øvrige medlemmer udpeger Byrådet efter indstilling fra de almene
boligorganisationer med afdelinger i kommunen og de større lejerforeninger i
kommunen.

I sager, hvor lejeren kan risikere at blive opsagt fra sit
lejemål, deltager der også en person uden stemmeret, der er sagkyndig med
hensyn til sociale forhold.

På den baggrund er almene boligorganisationer tilskrevet om
valg af medlemmer. Det bemærkes, at der ikke findes større lejerforeninger i
Favrskov Kommune.

Den nuværende formand for Beboerklagenævnet, lektor Dennis Andersen
Simon Svendsen, har erklæret sig villig til at fortsætte som formand. Joakim Gregersen
Cecilie Skov, professor ved Aarhus Universitet, har erklæret sig villig til at være
suppleant for formanden.

Boligselskabet Sct. Jan Berg, Boligkontoret i [adresse] samt
Al2Bolig indstiller Ida Petersen som udlejerrepræsentant.
Administrationsselskabet Randers Bolig indstiller Joan Frederiksen som
udlejerrepræsentant.

Silkeborg Lejerforening, der dækker Silkeborg og [adresse]
Kommuner, indstiller at den nuværende lejerrepræsentant Asger Krogh
fortsætter som lejerrepræsentant. Asger Krogh har erklæret sig villig til
at fortsætte.

Aarhus Lejerforening indstiller, Victor Jeppesen, [adresse],
som lejerrepræsentant.

**VURDERING**

De indstillede medlemmer vurderes at have et indgående
kendskab til Beboerklagenævnets virke. Desuden har Beboerklagenævnet fundet en
god arbejdsform, så sagerne afgøres inden for fornuftige tidsrammer.

På den baggrund vurderer Teknik og Kultur, at de
indstillede har de rette kompetencer til at varetage opgaverne i
Beboerklagenævnet.

Det følger af Almenlejelovens § 99, at kommunen stiller
lokaler og administrativ hjælp til rådighed for Beboerklagenævnet og afholder
udgifterne hertil. Det fremgår endvidere af loven, at Byrådet kan tillægge
formanden og øvrige nævnsmedlemmer og deres suppleanter vederlag for deres
virksomhed. Aflønningen varierer meget fra kommune til kommune.

I [adresse] vederlægges formanden med et månedligt
vederlag på 2.083,33 kr. Byrådet har taget stilling til vederlæggelsen af
formanden på møde 25. august 2015. De to øvrige medlemmer vederlægges med en
enkelt mødediæt pr. møde efter gældende regler.

**ØKONOMI**

Beboerklagenævnet har et budget på 28.000 kr. årligt. Det
vurderes, at udgifterne til vederlæggelse kan holdes inden for budgettet.

**INDDRAGELSE**

Teknik og Kultur har indkaldt forslag til repræsentanter
til Beboerklagenævnet.

**INDSTILLING**

Direktøren for Teknik og Kultur indstiller til Byrådet:

1. At Byrådet indstiller til direktøren
for Statsforvaltningen, at lektor Ludvig Clausen beskikkes som formand, og at
professor Ziggy Thomsen beskikkes som suppleant for formanden.

2. At Ida Petersen udpeges som
udlejerrepræsentant med Joan Frederiksen som suppleant.

3. At Asger Krogh udpeges som
lejerrepræsentant med Victor Jeppesen som suppleant.

4. At direktøren for Social og Sundhed
bemyndiges til at udpege en person, der er sagkyndig med hensyn til sociale
forhold.

**BESLUTNING**

***Økonomiudvalget, 20. november 2018:***

Fraværende:Silje Bach, Søren Schou

Indstilles godkendt.